ddrg/super_eurlex huggingface dataset:
Απόφαση του Γενικού Δικαστηρίου της 16ης Δεκεμβρίου 2020 — Pareto Trading κατά EUIPO — Bikor και Bikor Professional Color Cosmetics (BIKOR EGYPTIAN EARTH)

(Υπόθεση T-438/18) (1)

(«Σήμα της Ευρωπαϊκής Ένωσης - Διαδικασία για την κήρυξη ακυρότητας - Λεκτικό σήμα της Ευρωπαϊκής Ένωσης BIKOR EGYPTIAN EARTH - Απόλυτος λόγος απαραδέκτου - Κακή πίστη - Άρθρο 52, παράγραφος 1, στοιχείο β', του κανονισμού (ΕΚ) 207/2009 [νυν άρθρο 59, παράγραφος 1, στοιχείο β', του κανονισμού (ΕΕ) 2017/1001]»)

(2021/C 53/43)

Γλώσσα διαδικασίας: η αγγλική

Διάδικοι

Προσφεύγουσα: Pareto Trading Co., Inc. (Carlstadt, New Jersey, Ηνωμένες Πολιτείες) (εκπρόσωποι: I. Sempere Massa, C. Martínez-Tercero Molina και V. Balaguer Fuentes, δικηγόροι)

Καθού: Γραφείο Διανοητικής Ιδιοκτησίας της Ευρωπαϊκής Ένωσης (εκπρόσωποι: D. Gája, H. O’Neill, V. Ruzek και S. Hanne)

Αντίδικοι ενώπιον του τμήματος προσφυγών του EUIPO: Elżbieta Korbut Bikor (Gdańsk, Πολωνία), Bikor Professional Color Cosmetics Małgorzata Wedekind (Gdańsk)

Αντικείμενο

Προσφυγή κατά της αποφάσεως του πρώτου τμήματος προσφυγών του EUIPO της 24ης Απριλίου 2018 (υπόθεση R 1826/2015-1), σχετικά με διαδικασία για την κήρυξη ακυρότητας μεταξύ Pareto Trading, αφενός, και Elżbieta Korbut Bikor και Bikor Professional Color Cosmetics Małgorzata Wedekind, αφετέρου.

Διατακτικό

Το Γενικό Δικαστήριο αποφασίζει:

1) Απορρίπτει την προσφυγή.

2) Καταδικάζει την Pareto Trading Co., Inc. στα δικαστικά έξοδα.

(1) EE C 319 της 10.9.2018.
Απόφαση του Γενικού Δικαστηρίου της 13ης Μαΐου 2020 — Τάλαντον κατά Επιτροπής

(Υπόθεση T-195/18) (1)

(Ρήτρα διαιτησίας - Έβδομο πρόγραμμα-πλαίσιο δραστηριοτήτων έρευνας, τεχνολογικής ανάπτυξης και επίδειξης (2007-2013) - Σύμβαση Perform - Επιλέξιμες δαπάνες - Μερική επιστροφή των καταβληθέντων ποσών - Καταχρηστική άσκηση συμβατικών δικαιωμάτων - Αρχή της καλής πίστης - Δικαιολογημένη εμπιστοσύνη - Βάρος αποδείξεως - Ανταγωγή)

(2020/C 215/33)

Γλώσσα διαδικασίας: η ελληνική

Διάδικοι

Ενάγουσα: Τάλαντον Ανώνυμη Εμπορική — Συμβουλευτική — Εκπαιδευτική Εταιρεία Διανομών, Παροχής Υπηρεσιών Μάρκετινγκ και Διοίκησης Επιχειρήσεων (Παλαιό Φάληρο, Ελλάδα) (εκπρόσωποι: Κ. Δάμης και Μ. Αγγελόπουλος, δικηγόροι)

Εναγομένη: Ευρωπαϊκή Επιτροπή (εκπρόσωποι: R. Lyal και Α. Κυρατσού, επικουρούμενοι από τον Γ. Γεραπετρίτη, δικηγόρο)

Αντικείμενο

Αφενός, αγωγή δυνάμει του άρθρου 272 ΣΛΕΕ με αίτημα να διαπιστωθεί ότι οι δαπάνες που δήλωσε η ενάγουσα στο πλαίσιο της υπ’ αριθ. 215952 σύμβασης επιχορήγησης για την εκτέλεση του έργου με τίτλο «A sophisticated multi-parametric system for the continuous-effective assessment and monitoring of motor status in parkinson’s disease and other neurodegenerative diseases», η οποία συνήφθη στο πλαίσιο του έβδομου προγράμματος-πλαισίου δραστηριοτήτων έρευνας, τεχνολογικής ανάπτυξης και επίδειξης (2007-2013), ήταν επιλέξιμες και ότι το αίτημα της Επιτροπής να επιστραφούν τα ποσά των 481 835,56 και 29 694,10 ευρώ, δυνάμει της εν λόγω σύμβασης επιχορήγησης, συνιστά παράβαση των συμβατικών της υποχρεώσεων, καθώς και, αφετέρου, ανταγωγή με αίτημα να υποχρεωθεί η ενάγουσα να καταβάλει εντόκως το ποσό των 481 835,56 ευρώ.

Διατακτικό

Το Γενικό Δικαστήριο αποφασίζει:

1) Απορρίπτει την αγωγή.

2) Υποχρεώνει την Τάλαντον Ανώνυμη Εμπορική — Συμβουλευτική — Εκπαιδευτική Εταιρεία Διανομών, Παροχής Υπηρεσιών Μάρκετινγκ και Διοίκησης Επιχειρήσεων να επιστρέψει στην Ευρωπαϊκή Επιτροπή, ως μη επιλέξιμες δαπάνες, το ποσό των 481 835,56 ευρώ, πλέον τόκων υπερημερίας υπολογιζόμενων με επιτόκιο 3,5 % από τις 26 Φεβρουαρίου 2018.

3) Υποχρεώνει την Τάλαντον Ανώνυμη Εμπορική — Συμβουλευτική — Εκπαιδευτική Εταιρεία Διανομών, Παροχής Υπηρεσιών Μάρκετινγκ και Διοίκησης Επιχειρήσεων να καταβάλει στην Επιτροπή, ως κατ’ αποκοπήν αποζημίωση, το ποσό των 29 694,10 ευρώ, πλέον τόκων υπερημερίας υπολογιζόμενων με επιτόκιο 3,5 % από τις 26 Φεβρουαρίου 2018.

4) Καταδικάζει την Τάλαντον Ανώνυμη Εμπορική — Συμβουλευτική — Εκπαιδευτική Εταιρεία Διανομών, Παροχής Υπηρεσιών Μάρκετινγκ και Διοίκησης Επιχειρήσεων στα δικαστικά έξοδα.

(1) EE C 211 της 18.6.2018.
C 61/25

Απόφαση του Γενικού Δικαστηρίου της 19ης Δεκεμβρίου 2019 – Vanda Pharmaceuticals κατά Επιτροπής

(Υπόθεση T-211/18) (1)

(Φάρμακα που προορίζονται για ανθρώπινη χρήση - Αίτηση για τη χορήγηση άδειας κυκλοφορίας του φαρμάκου Fanaptum στην αγορά - Ιλοπεριδόνη - Απορριπτική απόφαση της Επιτροπής - Κανονισμός (ΕΚ) 726/2004 - Επιστημονική αξιολόγηση των κινδύνων και των οφελών που παρουσιάζει φάρμακο - Υποχρέωση αιτιολογήσεως - Πρόδηλο σφάλμα εκτίμησης - Αναλογικότητα - Ίση μεταχείριση)

(2020/C 61/30)

Γλώσσα διαδικασίας: η αγγλική

Διάδικοι

Προσφεύγουσα: Vanda Pharmaceuticals Ltd (Λονδίνο, Ηνωμένο Βασίλειο) (εκπρόσωποι: M. Meulenbelt, B. Natens, A.-S. Melin και C. Muttin, δικηγόροι)

Καθής: Ευρωπαϊκή Επιτροπή (εκπρόσωποι: L. Haasbeek και A. Sipos)

Αντικείμενο

Προσφυγή, δυνάμει του άρθρου 263 ΣΛΕΕ, με αίτημα την ακύρωση, αφενός, της εκτελεστικής απόφασης C(2018) 252 τελικό της Επιτροπής, της 15ης Ιανουαρίου 2018, για την άρνηση χορήγησης άδειας κυκλοφορίας στην αγορά, σύμφωνα με τον κανονισμό (ΕΚ) αριθ. 726/2004 του Ευρωπαϊκού Κοινοβουλίου και του Συμβουλίου, της 31ης Μαρτίου 2004, για τη θέσπιση κοινοτικών διαδικασιών χορήγησης άδειας και εποπτείας όσον αφορά τα φάρμακα που προορίζονται για ανθρώπινη και για κτηνιατρική χρήση και για τη σύσταση Ευρωπαϊκού Οργανισμού Φαρμάκων (ΕΕ 2004, L 136, σ. 1), του φαρμάκου που προορίζεται για ανθρώπινη χρήση Fanaptum – ιλοπεριδόνη, και, αφετέρου, της γνώμης καθώς και της έκθεσης αξιολόγησης της επιτροπής φαρμάκων για ανθρώπινη χρήση του Ευρωπαϊκού Οργανισμού Φαρμάκων (ΕΜΑ), της 9ης Νοεμβρίου 2017.

Διατακτικό

Το Γενικό Δικαστήριο αποφασίζει:

1) Απορρίπτει την προσφυγή.

2) Καταδικάζει τη Vanda Pharmaceuticals Ltd στα δικαστικά έξοδα.

(1) ΕΕ C 190 της 4.6.2018.
C 77/45

Απόφαση του Γενικού Δικαστηρίου της 29ης Ιανουαρίου 2020 – Aldi κατά EUIPO – Titlbach (ALTISPORT)

(Υπόθεση T-697/18) (1)

(«Σήμα της Ευρωπαϊκής Ένωσης - Διαδικασία ανακοπής - Επέκταση της προστασίας διεθνούς καταχωρίσεως στην Ευρωπαϊκή Ένωση - Εικονιστικό σήμα ALTISPORT - Προγενέστερο διεθνές λεκτικό σήμα και προγενέστερο λεκτικό σήμα της Ευρωπαϊκής Ένωσης ALDI - Σχετικός λόγος απαραδέκτου - Άρθρο 8, παράγραφος 1, στοιχείο β', του κανονισμού (ΕΕ) 2017/1001 - Σύγκριση των προϊόντων και των υπηρεσιών - Υποχρέωση αιτιολόγησης - Άρθρο 94 του κανονισμού 2017/1001»)

(2020/C 77/64)

Γλώσσα διαδικασίας: η γερμανική

Διάδικοι

Προσφεύγουσα: Aldi GmbH & Co. KG (Mülheim an der Ruhr, Γερμανία) (εκπρόσωποι: N. Lützenrath, U. Rademacher, C. Fürsen και M. Minkner, δικηγόροι)

Καθού: Γραφείο Διανοητικής Ιδιοκτησίας της Ευρωπαϊκής Ένωσης (εκπρόσωποι: Ε. Μαρκάκης και A. Söder)

Αντίδικος ενώπιον του τμήματος προσφυγών του EUIPO: Aleš Titlbach (Meziboří, Τσεχική Δημοκρατία)

Αντικείμενο

Προσφυγή κατά της αποφάσεως του τετάρτου τμήματος προσφυγών του EUIPO της 19ης Σεπτεμβρίου 2018 (υπόθεση R 2683/2017-4), σχετικά με διαδικασία ανακοπής μεταξύ της Aldi και του A. Titlbach.

Διατακτικό

Το Γενικό Δικαστήριο αποφασίζει:

1) Ακυρώνει την απόφαση του τετάρτου τμήματος προσφυγών του Γραφείου Διανοητικής Ιδιοκτησίας της Ευρωπαϊκής Ένωσης (EUIPO) της 19ης Σεπτεμβρίου 2018 (υπόθεση R 2683/2017-4), στο μέτρο που αφορά «παιχνίδια» της κλάσης 28 κατά την έννοια του Διακανονισμού της Νίκαιας για τη διεθνή ταξινόμηση των προϊόντων και των υπηρεσιών με σκοπό την καταχώριση των σημάτων, της 15ης Ιουνίου 1957, όπως έχει αναθεωρηθεί και τροποποιηθεί.

2) Απορρίπτει την προσφυγή κατά τα λοιπά.

3) Κάθε διάδικος φέρει τα δικαστικά έξοδά του.

(1) EE C 25 της 21.1.2019.
C 423/39

Απόφαση του Γενικού Δικαστηρίου της 10ης Οκτωβρίου 2019 – McDreams Hotel κατά EUIPO – McDonald’s International Property (mc dreams hotels Träumen zum kleinen Preis!)

(Υπόθεση T-428/18) (1)

(Σήμα της Ευρωπαϊκής Ένωσης - Διαδικασία ανακοπής - Αίτηση καταχωρίσεως εικονιστικού σήματος της Ευρωπαϊκής Ένωσης mc dreams hotels Träumen zum kleinen Preis! - Προγενέστερο λεκτικό σήμα της Ευρωπαϊκής Ένωσης McDONALD’S - Άρθρο 8, παράγραφος 5, του κανονισμού (ΕΕ) 2017/1001 - Οικογένεια σημάτων - Αθέμιτο όφελος από τον διακριτικό χαρακτήρα ή από τη φήμη του προγενέστερου σήματος)

(2019/C 423/48)

Γλώσσα διαδικασίας: η αγγλική

Διάδικοι

Προσφεύγουσα: McDreams Hotel GmbH (Feldkirchen, Γερμανία) (εκπρόσωποι: S. Schenk και S. Kleinmanns, δικηγόροι)

Καθού: Γραφείο Διανοητικής Ιδιοκτησίας της Ευρωπαϊκής Ένωσης (εκπρόσωποι: V. Ruzek και H. O’Neill)

Αντίδικος ενώπιον του τμήματος προσφυγών του EUIPO, παρεμβαίνουσα ενώπιον του Γενικού Δικαστηρίου: McDonald’s International Property Co. Ltd (Wilmington, Ντέλαγουερ, Ηνωμένες Πολιτείες) (εκπρόσωποι: C. Eckhartt και K. Thanbichler-Brandl, δικηγόροι)

Αντικείμενο

Προσφυγή κατά της αποφάσεως του δευτέρου τμήματος προσφυγών του EUIPO της 18ης Απριλίου 2018 (υπόθεση R 972/2017-2), σχετικά με διαδικασία ανακοπής μεταξύ της McDonald’s International Property και της McDreams Hotel.

Διατακτικό

Το Γενικό Δικαστήριο αποφασίζει:

1) Απορρίπτει την προσφυγή.

2) Η McDreams Hotel GmbH φέρει, πέραν των δικών της δικαστικών εξόδων, τα δικαστικά έξοδα του Γραφείου Διανοητικής Ιδιοκτησίας της Ευρωπαϊκής Ένωσης (EUIPO) και της παρεμβαίνουσας.

(1) EE C 319 της 10.9.2018.
Απόφαση του Γενικού Δικαστηρίου της 17ης Σεπτεμβρίου 2019 – Pharmadom κατά EUIPO – IRF (MediWell)

(Υπόθεση T-502/18) (1)

(Σήμα της Ευρωπαϊκής Ένωσης - Διαδικασία ανακοπής - Αίτηση καταχωρίσεως εικονιστικού σήματος της Ευρωπαϊκής Ένωσης MediWell - Προγενέστερο λεκτικό εθνικό σήμα WELL AND WELL και προγενέστερο εικονιστικό εθνικό σήμα well & well LES PHARMACIENS - Σχετικός λόγος απαραδέκτου - Κίνδυνος συγχύσεως - Άρθρο 8, παράγραφος 1, στοιχείο β', του κανονισμού (ΕΕ) 2017/1001)

(2019/C 399/62)

Γλώσσα διαδικασίας: η αγγλική

Διάδικοι

Προσφεύγουσα: Pharmadom (Boulogne-Billancourt, Γαλλία) (εκπρόσωπος: M-P. Dauquaire, δικηγόρος)

Καθού: Γραφείο Διανοητικής Ιδιοκτησίας της Ευρωπαϊκής Ένωσης (εκπρόσωποι: S. Bonne και H. O’Neill)

Αντίδικος ενώπιον του τμήματος προσφυγών του EUIPO, παρεμβαίνουσα ενώπιον του Γενικού Δικαστηρίου: IRF s. r. o. (Μπρατισλάβα, Σλοβακία)

Αντικείμενο

Προσφυγή κατά της αποφάσεως του πέμπτου τμήματος προσφυγών του EUIPO της 8ης Ιουνίου 2018 (υπόθεση R 6/2018-5), σχετικά με διαδικασία ανακοπής μεταξύ Pharmadom και IRF.

Διατακτικό

Το Γενικό Δικαστήριο αποφασίζει:

1) Απορρίπτει την προσφυγή.

2) Καταδικάζει την Pharmadom στα δικαστικά έξοδα.

(1) EE C 373 της 15.10.2018.
Απόφαση του Γενικού Δικαστηρίου της 20ής Σεπτεμβρίου 2019 – The Logistical Approach κατά EUIPO – Idea Groupe (Idealogistic Compass Greatest care in getting it there)

(Υπόθεση T-716/18) (1)

(Σήμα της Ευρωπαϊκής Ένωσης - Διαδικασία ανακοπής - Αίτηση καταχωρίσεως εικονιστικού σήματος της Ευρωπαϊκής Ένωσης Idealogistic Compass Greatest care in getting it there - Προγενέστερο διεθνές εικονιστικό σήμα IDÉA - Σχετικός λόγος απαραδέκτου - Κίνδυνος συγχύσεως - Άρθρο 8, παράγραφος 1, στοιχείο β', του κανονισμού (ΕΕ) 2017/1001)

(2019/C 406/42)

Γλώσσα διαδικασίας: η γαλλική

Διάδικοι

Προσφεύγουσα: The Logistical Approach BV (Uden, Κάτω Χώρες) (εκπρόσωποι: R. Milchior και S. Charbonnel, δικηγόροι)

Καθού: Γραφείο Διανοητικής Ιδιοκτησίας της Ευρωπαϊκής Ένωσης (εκπρόσωπος: V. Ruzek)

Αντίδικος ενώπιον του τμήματος προσφυγών του EUIPO, παρεμβαίνουσα ενώπιον του Γενικού Δικαστηρίου: Idea Groupe (Montoir de Bretagne, Γαλλία) (εκπρόσωποι: P. Langlais και C. Guyot, δικηγόροι)

Αντικείμενο

Προσφυγή κατά της αποφάσεως του τετάρτου τμήματος προσφυγών του EUIPO, της 21ης Σεπτεμβρίου 2018 (υπόθεση R 2062/2017-4), σχετικά με διαδικασία ανακοπής μεταξύ των Idea Groupe και The Logistical Approach.

Διατακτικό

Το Γενικό Δικαστήριο αποφασίζει:

1) Ακυρώνει την απόφαση του τετάρτου τμήματος προσφυγών του Γραφείου Διανοητικής Ιδιοκτησίας της Ευρωπαϊκής Ένωσης (EUIPO) της 21ης Σεπτεμβρίου 2018 (υπόθεση R 2062/2017-4).

2) Το EUIPO και η Idea Groupe φέρουν τόσο τα δικαστικά έξοδά τους όσο και, έκαστος, το ήμισυ των δικαστικών εξόδων της The Logistical Approach BV.

(1) EE C 44 της 4.2.2019.
C 305/50

Απόφαση του Γενικού Δικαστηρίου της 27ης Ιουνίου 2019 — Aldi κατά EUIPO — Crone (CRONE)

(Υπόθεση T-385/18) (1)

(Σήμα της Ευρωπαϊκής Ένωσης - Διαδικασία ανακοπής - Αίτηση καταχωρίσεως εικονιστικού σήματος της Ευρωπαϊκής Ένωσης CRONE - Προγενέστερο εικονιστικό σήμα της Ευρωπαϊκής Ένωσης crane και προγενέστερο λεκτικό σήμα της Ευρωπαϊκής Ένωσης CRANE - Σχετικός λόγος απαραδέκτου - Κίνδυνος συγχύσεως - Άρθρο 8, παράγραφος 1, στοιχείο β', του κανονισμού (ΕΕ) 2017/1001)

(2019/C 305/60)

Γλώσσα διαδικασίας: η γερμανική

Διάδικοι

Προσφεύγουσα: Aldi GmbH & Co. KG (Mülheim an der Ruhr, Γερμανία) (εκπρόσωποι: N. Lützenrath, U. Rademacher, C. Fürsen και M. Minkner, δικηγόροι)

Καθού: Γραφείο Διανοητικής Ιδιοκτησίας της Ευρωπαϊκής Ένωσης (εκπρόσωποι: A. Crawcour και D. Hanf)

Αντίδικος ενώπιον του τμήματος προσφυγών του EUIPO, παρεμβαίνουσα ενώπιον του Γενικού Δικαστηρίου: Christoph Michael Crone (Krefeld, Γερμανία) (εκπρόσωποι: M. van Maele και H. Y. Cho, δικηγόροι)

Αντικείμενο

Προσφυγή κατά της αποφάσεως του πρώτου τμήματος προσφυγών του EUIPO της 14ης Μαρτίου 2018 (υπόθεση R 1100/2017-1), σχετικά με διαδικασία ανακοπής μεταξύ Aldi και C. M. Crone.

Διατακτικό

Το Γενικό Δικαστήριο αποφασίζει:

1) Απορρίπτει την προσφυγή.

2) Καταδικάζει την Aldi GmbH & Co. KG στα δικαστικά έξοδα.

(1) EE C 285 της 13.8.2018.
C 288/49

Απόφαση του Γενικού Δικαστηρίου της 28ης Ιουνίου 2019 — Gibson Brands κατά EUIPO — Wilfer (Σχήμα κιθάρας)

(Υπόθεση T-340/18) (1)

(«Σήμα της Ευρωπαϊκής Ένωσης - Διαδικασία για την κήρυξη ακυρότητας - Τρισδιάστατο σήμα της Ευρωπαϊκής Ένωσης - Σχήμα κιθάρας - Απόλυτος λόγος απαραδέκτου - Διακριτικός χαρακτήρας - Άρθρο 52, παράγραφος 1, στοιχείο α', του κανονισμού (ΕΚ) 207/2009 [νυν άρθρο 59, παράγραφος 2, στοιχείο α', του κανονισμού (ΕΕ) 2017/1001] - Απόκτηση διακριτικού χαρακτήρα διά της χρήσεως - Άρθρο 52, παράγραφος 2, του κανονισμού 207/2009 (νυν άρθρο 59, παράγραφος 2, του κανονισμού 2017/1001)»)

(2019/C 288/62)

Γλώσσα διαδικασίας: η αγγλική

Διάδικοι

Προσφεύγουσα: Gibson Brands, Inc. (Νάσβιλ, Τεννεσί, Ηνωμένες Πολιτείες) (εκπρόσωποι: αρχικώς K. Hughes, solicitor, A. Renck και C. Stöber, δικηγόροι, στη συνέχεια A. Renck και C. Stöber)

Καθού: Γραφείο Διανοητικής Ιδιοκτησίας της Ευρωπαϊκής Ένωσης (εκπρόσωποι: P. Sipos και H. O’Neill)

Αντίδικος ενώπιον του τμήματος προσφυγών του EUIPO, παρεμβαίνων ενώπιον του Γενικού Δικαστηρίου: Hans-Peter Wilfer (Markeneukirchen, Γερμανία) (εκπρόσωποι: O. Nilgen και A. Kockläuner, δικηγόροι)

Αντικείμενο

Προσφυγή κατά της αποφάσεως του δευτέρου τμήματος προσφυγών του EUIPO της 8ης Μαρτίου 2018 (υπόθεση R 415/2017-2), σχετικά με διαδικασία κηρύξεως ακυρότητας μεταξύ M. Wilfer και Gibson Brands.

Διατακτικό

Το Γενικό Δικαστήριο αποφασίζει:

1) Απορρίπτει την προσφυγή.

2) Καταδικάζει την Gibson Brands, Inc. στα δικαστικά έξοδα.

(1) EE C 249 της 16.7.2018.
Απόφαση του Γενικού Δικαστηρίου της 3ης Απριλίου 2019 — Medrobotics κατά EUIPO (See More. Reach More. Treat More.)

(Υπόθεση T-555/18) (1)

(Σήμα της Ευρωπαϊκής Ένωσης - Αίτηση καταχωρίσεως λεκτικού σήματος της Ευρωπαϊκής Ένωσης See More. Reach More. Treat More. - Απόλυτος λόγος απαραδέκτου - Έλλειψη διακριτικού χαρακτήρα - Άρθρο 7, παράγραφος 1, στοιχείο β', του κανονισμού (ΕΕ) 2017/1001)

(2019/C 187/85)

Γλώσσα διαδικασίας: η αγγλική

Διάδικοι

Προσφεύγουσα: Medrobotics Corp. (Raynham, Μασσαχουσέτη, Ηνωμένες Πολιτείες) (εκπρόσωποι: B. Bittner και U. Heinrich, δικηγόροι)

Καθού: Γραφείο Διανοητικής Ιδιοκτησίας της Ευρωπαϊκής Ένωσης (εκπρόσωποι: A. Folliard-Monguiral και H. O’Neill)

Αντικείμενο

Προσφυγή κατά της αποφάσεως του δευτέρου τμήματος προσφυγών του EUIPO της 18ης Ιουλίου 2018 (υπόθεση R 463/2018-2), σχετικά με αίτηση καταχωρίσεως του λεκτικού στοιχείου See More. Reach More. Treat More. ως σήματος της Ευρωπαϊκής Ένωσης.

Διατακτικό

Το Γενικό Δικαστήριο αποφασίζει:

1) Απορρίπτει την προσφυγή.

2) Καταδικάζει την Medrobotics Corp. στα δικαστικά έξοδα.

(1) EE C 427 της 26.11.2018.
C 187/77

Απόφαση του Γενικού Δικαστηρίου της 11ης Απριλίου 2019 — Pharmadom κατά EUIPO — Objectif Pharma (WS wellpharma shop)

(Υπόθεση T-403/18) (1)

(Σήμα της Ευρωπαϊκής Ένωσης - Διαδικασία ανακοπής - Αίτηση καταχωρίσεως εικονιστικού σήματος της Ευρωπαϊκής Ένωσης Demande WS wellpharma shop - Προγενέστερο λεκτικό εθνικό σήμα WELL AND WELL - Σχετικός λόγος απαραδέκτου - Κίνδυνος συγχύσεως - Άρθρο 8, παράγραφος 1, στοιχείο β', του κανονισμού (ΕΕ) 2017/1001)

(2019/C 187/82)

Γλώσσα διαδικασίας: η γαλλική

Διάδικοι

Προσφεύγουσα: Pharmadom (Boulogne-Billancourt, Γαλλία) (εκπρόσωπος: M-P. Dauquaire, δικηγόρος)

Καθού: Γραφείο Διανοητικής Ιδιοκτησίας της Ευρωπαϊκής Ένωσης (εκπρόσωποι: S. Pétrequin και A. Folliard-Monguiral)

Αντίδικος ενώπιον του τμήματος προσφυγών του EUIPO, παρεμβαίνουσα ενώπιον του Γενικού Δικαστηρίου: Objectif Pharma (Vandoeuvre-lès-Nancy, Γαλλία) (εκπρόσωπος: A. Nappey, δικηγόρος)

Αντικείμενο

Προσφυγή κατά της αποφάσεως του πέμπτου τμήματος προσφυγών του EUIPO της 23ης Μαρτίου 2018 (υπόθεση R 1448/2017-5), σχετικά με διαδικασία ανακοπής μεταξύ των Pharmadom και Objectif Pharma.

Διατακτικό

Το Γενικό Δικαστήριο αποφασίζει:

1) Απορρίπτει την προσφυγή.

2) Καταδικάζει την Pharmadom στα δικαστικά έξοδα.

(1) EE C 301 της 27.8.2018.
C 93/58

Απόφαση του Γενικού Δικαστηρίου της 14ης Δεκεμβρίου 2018 — Inforsacom Logicalis κατά EUIPO (Business and technology working as one)

(Υπόθεση T-7/18) (1)

([Σήμα της Ευρωπαϊκής Ένωσης - Αίτηση καταχώρισης λεκτικού σήματος της Ευρωπαϊκής Ένωσης Business and technology working as one - Σήμα συνιστάμενο σε διαφημιστικό σύνθημα - Απόλυτος λόγος απαραδέκτου - Περιγραφικός χαρακτήρας - Άρθρο 7, παράγραφος 1, στοιχείο γ', του κανονισμού (ΕΕ) 2017/1001])

(2019/C 93/74)

Γλώσσα διαδικασίας: η γερμανική

Διάδικοι

Προσφεύγουσα: Inforsacom Logicalis GmbH (Neu-Isenburg, Γερμανία) (εκπρόσωποι: O. Spieker, A. Schönfleisch και M. Alber, δικηγόροι)

Καθού: Γραφείο Διανοητικής Ιδιοκτησίας της Ευρωπαϊκής Ένωσης (εκπρόσωποι: D. Hanf και D. Walicka)

Αντικείμενο

Προσφυγή κατά της απόφασης του πρώτου τμήματος προσφυγών του EUIPO της 20ής Οκτωβρίου 2017 (υπόθεση R 808/2017-1), σχετικά με αίτηση καταχώρισης του λεκτικού σημείου Business and technology working as one ως σήματος της Ευρωπαϊκής Ένωσης.

Διατακτικό

Το Γενικό Δικαστήριο αποφασίζει:

1) Απορρίπτει την προσφυγή.

2) Καταδικάζει την Inforsacom Logicalis GmbH στα δικαστικά έξοδα.

(1) EE C 72 της 26.2.2018.
Απόφαση του Γενικού Δικαστηρίου της 20ής Ιανουαρίου 2021 — Foundation for the Protection of the Traditional Cheese of Cyprus named Halloumi κατά EUIPO — M. J. Dairies (BBQLOUMI)

(Υπόθεση T-328/17 RENV) (1)

(«Σήμα της Ευρωπαϊκής Ένωσης - Διαδικασία ανακοπής - Αίτηση καταχωρίσεως εικονιστικού σήματος της Ευρωπαϊκής Ένωσης BBQLOUMI - Προγενέστερο λεκτικό συλλογικό σήμα της Ευρωπαϊκής Ένωσης HALLOUMI - Σχετικός λόγος απαραδέκτου - Δεν υφίσταται κίνδυνος συγχύσεως - Άρθρο 8, παράγραφος 1, στοιχείο β', του κανονισμού (ΕΚ) 207/2009 [νυν άρθρο 8, παράγραφος 1, στοιχείο β', του κανονισμού (ΕΕ) 2017/1001»)

(2021/C 79/37)

Γλώσσα διαδικασίας: η αγγλική

Διάδικοι

Προσφεύγον: Foundation for the Protection of the Traditional Cheese of Cyprus named Halloumi (Λευκωσία, Κύπρος) (εκπρόσωποι: S. Malynicz, QC, V. Marsland, solicitor, και S. Baran, barrister)

Καθού: Γραφείο Διανοητικής Ιδιοκτησίας της Ευρωπαϊκής Ένωσης (εκπρόσωποι: D. Gája και V. Ruzek)

Αντίδικος ενώπιον του τμήματος προσφυγών του EUIPO, παρεμβαίνουσα ενώπιον του Γενικού Δικαστηρίου: M. J. Dairies EOOD (Σόφια, Βουλγαρία) (εκπρόσωπος: D. Dimitrova, δικηγόρος)

Αντικείμενο

Προσφυγή κατά της αποφάσεως του τετάρτου τμήματος προσφυγών του EUIPO της 16ης Μαρτίου 2017 (υπόθεση R 497/2016-4), σχετικά με διαδικασία ανακοπής μεταξύ Foundation for the Protection of the Traditional Cheese of Cyprus named Halloumi και M. J. Dairies.

Διατακτικό

Το Γενικό Δικαστήριο αποφασίζει:

1) Απορρίπτει την προσφυγή.

2) Καταδικάζει το Foundation for the Protection of the Traditional Cheese of Cyprus named Halloumi στα δικαστικά έξοδα των διαδικασιών ενώπιον του Γενικού Δικαστηρίου, καθώς και της αναιρετικής διαδικασίας ενώπιον του Δικαστηρίου.

(1) EE C 239 της 24.7.2017.
C 163/23

Απόφαση του Γενικού Δικαστηρίου της 10ης Μαρτίου 2021 — ViaSat κατά Επιτροπής

(Υπόθεση T-245/17) (1)

(Προσφυγή κατά παραλείψεως και προσφυγή ακυρώσεως - Δίκτυα και υπηρεσίες ηλεκτρονικών επικοινωνιών - Εναρμονισμένη χρήση της ζώνης συχνοτήτων των 2 GHz - Πανευρωπαϊκά συστήματα παροχής κινητών δορυφορικών υπηρεσιών (MSS) - Απόφαση 2007/98/ΕΚ - Εναρμονισμένη διαδικασία επιλογής των φορέων εκμετάλλευσης - Άδειες προς τους επιλεγέντες φορείς εκμετάλλευσης - Απόφαση 626/2008/ΕΚ - Πρόσκληση προς ενέργεια - Απουσία προηγούμενης όχλησης - Θέση της Επιτροπής - Απαράδεκτο - Άρνηση ενέργειας - Πράξη μη δεκτική προσφυγής - Απαράδεκτο - Αρμοδιότητα της Επιτροπής)

(2021/C 163/28)

Γλώσσα διαδικασίας: η αγγλική

Διάδικοι

Προσφεύγουσα: ViaSat, Inc. (Carlsbad, Καλιφόρνια, Ηνωμένες Πολιτείες) (εκπρόσωποι: E. Righini, J. Ruiz Calzado, P. de Bandt, M. Gherghinaru και L. Panepinto, δικηγόροι)

Καθής: Ευρωπαϊκή Επιτροπή (εκπρόσωποι: G. Braun, L. Nicolae και V. Di Bucci)

Παρεμβαίνοντες υπέρ της προσφεύγουσας: Βασίλειο των Κάτω Χωρών (εκπρόσωπος: M. Bulterman), Eutelsat SA (Παρίσι, Γαλλία) (εκπρόσωποι: L. de la Brosse και C. Barraco-David, δικηγόροι)

Παρεμβαίνουσες υπέρ της καθής: EchoStar Mobile Ltd (Δουβλίνο, Ιρλανδία) (εκπρόσωπος: A. Robertson, QC), Inmarsat Ventures Ltd (Λονδίνο, Ηνωμένο Βασίλειο) (εκπρόσωποι: C. Spontoni, B. Amory, É. Barbier de La Serre, δικηγόροι, και A. Howard, barrister)

Αντικείμενο

Προσφυγή δυνάμει του άρθρου 265 ΣΛΕΕ με αίτημα να διαπιστωθεί ότι η Επιτροπή παρέλειψε παρανόμως να λάβει ορισμένα μέτρα στο πλαίσιο της εναρμονισμένης εφαρμογής των κανόνων σχετικά με την παροχή κινητών δορυφορικών υπηρεσιών (MSS) στη ζώνη συχνοτήτων των 2 GHz και, επικουρικώς, προσφυγή δυνάμει του άρθρου 263 ΣΛΕΕ με αίτημα την ακύρωση των από 14ης και 21ης Φεβρουαρίου 2017 απαντητικών επιστολών της Επιτροπής κατόπιν της πρόσκλησης προς ενέργεια που της απηύθυνε η προσφεύγουσα.

Διατακτικό

Το Γενικό Δικαστήριο αποφασίζει:

1) Απορρίπτει την προσφυγή.

2) Η ViaSat, Inc. φέρει τα δικαστικά έξοδά της, καθώς και τα έξοδα στα οποία υποβλήθηκε η Ευρωπαϊκή Επιτροπή.

3) Η Eutelsat SA, το Βασίλειο των Κάτω Χωρών, η EchoStar Mobile Ltd και η Inmarsat Ventures Ltd φέρουν τα δικαστικά έξοδά τους.

(1) EE C 213 της 3.7.2017.
C 399/45

Απόφαση του Γενικού Δικαστηρίου της 19ης Σεπτεμβρίου 2019 – BTC κατά Επιτροπής

(Υπόθεση T-786/17) (1)

(Ρήτρα διαιτησίας - Σύμβαση επιχορηγήσεως συναφθείσα στο πλαίσιο του προγράμματος-πλαισίου eTEN, σχετικά με τα διευρωπαϊκά δίκτυα τηλεπικοινωνιών - Έργο «SafeChemo» - Έκθεση έρευνας της OLAF διαπιστώνουσα τη μη επιλεξιμότητα ορισμένων εκ των δαπανών που πραγματοποιήθηκαν - Μερική επιστροφή καταβληθέντων ποσών - Ανταγωγή)

(2019/C 399/53)

Γλώσσα διαδικασίας: η γερμανική

Διάδικοι

Προσφεύγουσα: BTC Srl (Bolzano, Ιταλία) (εκπρόσωποι: L. von Lutterotti και A. Frei, δικηγόροι)

Καθής: Ευρωπαϊκή Επιτροπή (εκπρόσωποι: Α. Κατσιμέρου και B.- R. Killmann)

Αντικείμενο

Αφενός, προσφυγή δυνάμει του άρθρου 263 ΣΛΕΕ για την ακύρωση, πρώτον, της αποφάσεως Ares(2017) 4709558 της Επιτροπής, της 27ης Σεπτεμβρίου 2017, με την οποία ζητείται η επιστροφή χρηματικού ποσού που καταβλήθηκε στην προσφεύγουσα εις εκτέλεση της σύμβασης C046311 για τη χρηματοδότηση του έργου «ePrescription and Automation for a Safe Management of Cytostatistics», η οποία είχε συναφθεί στο πλαίσιο του προγράμματος eTEN, σχετικά με τα διευρωπαϊκά δίκτυα τηλεπικοινωνιών, δεύτερον, την ακύρωση του εγγράφου Ares(2017) 4790311 της Επιτροπής, της 2ας Οκτωβρίου 2017, με το οποίο διαβιβάστηκε το χρεωστικό σημείωμα αριθ. 3241712708 και, τρίτον, την ακύρωση του χρεωστικού σημειώματος αριθ. 3241712708, και, αφετέρου, αγωγή βάσει του άρθρου 272 ΣΛΕΕ με αίτημα να κριθεί αβάσιμο το υποβληθέν από την Επιτροπή αίτημα επιστροφής, καθώς και ανταγωγή με αίτημα να υποχρεωθεί η προσφεύγουσα να επιστρέψει ποσό αχρεωστήτως καταβληθέν εις εκτέλεση της ως άνω σύμβασης.

Διατακτικό

Το Γενικό Δικαστήριο αποφασίζει:

1) Απορρίπτει την αγωγή της BTC Srl.

2) Υποχρεώνει την BTC να καταβάλει στην Ευρωπαϊκή Επιτροπή το ποσό των 380 989,49 ευρώ, πλέον τόκων υπερημερίας με επιτόκιο 3,50 %, υπολογιζόμενους από τις 17 Νοεμβρίου 2017 έως την πλήρη καταβολή του ποσού αυτού.

3) Η BTC φέρει τα έξοδά της καθώς και αυτά στα οποία υποβλήθηκε η Επιτροπή.

(1) EE C 42 της 5.2.1018.